**Приключението на амебата Ани**

В едно малко езерце живееше амебата Ани. Тя прекарваше дните си, плавайки спокойно и променяйки формата си, за да си набавя храна.

Един ден всичко се промени.

 Езерцето бе посетено от група учени, които пуснаха в езерото устройство за събиране на микроорганизми. Ани бе привлечена от издаваните от него звуци и реши да го разгледа по-отблизо. Тя се приближи. Миг по-късно попадна в непознат свят - стъкленица в лабораторията.
За пръв път в живота си видя света далеч от езерцето и се почувства доста объркана. Светлините и страшните за нея звуци в лабораторията бяха съвсем различни от спокойната й обител. Ани забеляза още много други амеби около нея, затворени в стъкленици. Без да се отчайва, реши да изпробва своите способности - да променя формата си, за да избяга.

 Амебата се промъкна през малка пукнатина в капака на стъкленицата.
От тук започна приключенският и път из лабораторията. Тя се стичаше по масата, избягваше падащите капки от пипетите и се скриваше от големите сенки на учените. Накрая достигна до прозорец, който беше леко открехнат. Ани, без да се замисля промени формата си за пореден път и се промъкна през тесният прозорец. С един скок тя отново се озова на езерцето си. Водата беше хладна и позната. Въпреки краткото си приключение, Ани беше доволна да е у дома.
Вече знаеше, че светът е доста по-голям и интересен, но предпочиташе спокойствието на дома си.

Автори: Михайло Нестеренко и Велизар Терзиев